open-index/open-wikipedia-markdown huggingface dataset:
Rímska architektúra

[thumb|[Koloseum v Ríme]]

**Rímska architektúra** je etapa vývoja antickej architektúry od štvrtiny 9. stor. pred Kr. do druhej polovice 5. storočia na území Rímskej ríše.

Rímska architektúra vznikla racionálnym spojením dvoch zdanlivo protichodných predchodcov gréckej architektúry a etruskej stavebnej techniky, založenej na systéme mohutných pilierov a valených klenieb. Spojenie oboch systémov sa uskutočňuje na stavbách pre verejný život spoločnosti (divadlo, amfiteáter, ...), zatiaľ čo úžitkové stavby (akvadukty) si dlho uchovávajú svoj pôvodný, v podstate etruský technický charakter a najstaršie chrámy z prvých rokov republiky sú zasa čisto helenistické, hoci neskôr nadobúdajú špecificky rímsku tvárnosť.

Výsledná rímska architektúra je budovaná v etruskej klenbovej technike. Použitie klenieb umožnilo uzavrieť aj vnútorné priestory obrovských rozponov jedinou plochou bez radov vnútorných podpier, ktoré boli v podobných stavbách nevyhnutné. Tým bol vytvorený jednotný vnútorný priestor, architektonicky ukončený ako samostatná výtvarná jednotka, ktorý je hlavným prínosom rímskej architektúry pre svetový vývoj staviteľského umenia.

## Významné stavby
thumb|Akvadukt
* Akvadukt
* Amfiteáter
* Anjelský hrad
* Antické baziliky
* Caracallove kúpele
* Circus Maximus
* Domus Aurea
* Forum Romanum
* Hadriánova vila
* Hadriánov val
* Koloseum
* Panteón
* mesto Pompeje
* Trajánov stĺp
* Via Appia
* Via Sacra (Posvätná cesta v Ríme)
* Titov oblúk

## Pozri aj
* Rímske umenie

## Iné projekty

## Externé odkazy
* Rome Reborn - Prechádzka antickým mestom 

## Zdroj
* 
*
Slovenská architektúra

**Slovenská architektúra** je súčasť európskej architektúry, staviteľské umenie zamerané na praktické a
estetické potreby spoločnosti na Slovensku.

Prvými dokladmi vznikajúcej architektúry na Slovensku z mladého paleolitu a neolitu sú početné nálezy pozostatkov zemníc, polozemníc (Barca) i  veľkých halových konštrukcií (Štúrovo). Na pozostatkoch  chaty v  Nitrianskom  Hrádku nášli už aj farebne pomaľovanú omietku.

## Ľudová architektúra

## Secesia

## Dedičia bývalej monarchie
Na Slovensku sa po vzniku ČSR striedalo viacero ciest rozluky s historickými slohmi, zviazanými s monarchiou a jej stavbami. Došlo k prirodzenej zdržanlivosti vo vzťahu ku krajinám bývalého Rakúsko - Uhorska. Maďarsko i Rakúsko sa v tom čase vyrovnávali sa zložitou hospodárskou i vnútropolitickou situáciou, čo spôsobilo stagnáciu. Väčšina aktívnych, vtedy na Slovensku pôsobiacich architektov získala však vzdelanie na budapeštianskej technike alebo viedenskej akadémii a tamojší profesori boli prvými vzormi pre našich začínajúcich architektov.

Budapešť predstavovala dlhé roky najprirodzenejšie študijné prostredie pre architektov slovenského pôvodu. Bola hlavným mestom štátu a teda prirodzeným centrom študentských ambícií. Tamojšia technika vychovala najmenej dve slovenské generácie architektov. Väčšina tých architektov, ktorí determinovali slovenskú architektúru dvadsiatych rokov, tam študovala ešte pred prvou svetovou vojnou. Tu sa kládol dôraz skôr na inžiniersko-konštrukčné majstrovstvo ako na umelecké novátorstvo. Profesori viedli svojich poslucháčov k tradičnému ponímaniu architektúry. Niektorí zo študentov sa rozhodli pre tradíciu nezaťaženú maďarským národnostným kontextom. To platí najmä pre Vojtecha Holescha a jeho spolupracovníka Alexandra Skuteckého. Iní sa orientovali na pražské či nemecké vzory, boli medzi nimi však aj takí, ktorí založili svoju tvorbu práve na kontinuite spojenia s centrom bývalej monarchie.

## Socialistický realizmus v architektúre

## 60. roky 20. storočia

## Zdroje
*Dulla, M., Moravčíková, H.: *Architektúra Slovenska v 20. storočí*. Bratislava 2002, ISBN 80-7145-684-5
*Kusý, M.: *Architektúra na Slovensku.* Bratislava 1937
* 
* Malebné Slovensko. Historické a staviteľské pamiatky, ukážky rázovitých krojov, stavieb, umenia a života ľudu slovenského a prírodnej krásy. Praha: B. Koči, 1920. 96 s. – dostupné v Digitálnej knižnici UKB

Kategória:Architektúra na Slovensku
Archivár

náhľad|Archivárka United States National Archives prehľadáva kartotéku v ústrednej bádateľni archívu (1942)
**Archivár**, resp. **archivárka** je odborne vyškolená osoba pracujúca v archíve.

## Referencie

## Pozri aj
* archivistika

Kategória:Povolania
Archívnictvo

**Archívnictvo** môže byť:
* súhrn zariadení zabezpečujúcich pravidelnú správu písomností (archivnych dokumentov), ktorých trvalé zachovanie má význam pre históriu, kultúru, hospodárstvo a politiku
* odborná disciplína zaoberajúca sa teóriou archivovania a spracovávania archívneho materiálu - archivistika
* súbor činností v archívoch (sprístupňovanie, ochrana a spracovávanie archívnych dokumentov)
* zriaďovanie archívov, zbieranie listinných pamiatok, starostlivosť o archívy
Archív

**Archív** môže byť:
* súhrn písomností a im príbuzných materiálov dokumentačnej povahy, ktoré majú historický, kultúrny, hospodársky, politický alebo podobný význam, pozri archívny dokument a archívny fond
* inštitúcia (resp. organizácia alebo organizačná zložka), ktorá zhromažďuje, ochraňuje, zachováva a sprístupňuje archívne dokumenty, pozri archív (inštitúcia)
* budova resp. priestory, v ktorých sú uložené archívne dokumenty, pozri archív (inštitúcia)
* hovorovo: registratúrne stredisko
* prehľadne usporiadaný súbor dokladov, fotografií, platní a pod. na rôzne použitie (napr. archív autora, rodinný archív)
* miesto (spravidla pivničné priestory), v ktorých sa uskladňuje víno z dobrých ročníkov, pozri archív (víno)
* edícia archívnych dokumentov alebo vedecká publikácia (periodická alebo neperiodická), v ktorej sa publikujú prípravné práce k vydávaným dielam, pozri archív (publikácia)
* v informatike:
** súbor obsahujúci veľa iných súborov, pozri archív (súbor)
** typ webovej lokality (*site*), pozri archív (web)

## Pozri aj
* archivistika
* archívnictvo

## Referencie
Ardha čandrásana

náhľad|Ardha čandrásana
**Ardha čandrásana** (sans.) je poloha polmesiaca, jedna z ásan.

## Externé odkazy
* 

Kategória:Pozície tela v joge
Kategória:Sanskritské výrazy
Záhradná architektúra

:*Pre viac informácií pozri článok [[Krajinná architektúra]].*
**Záhradná architektúra** alebo **krajinná architektúra (v užšom zmysle)** je odbor architektúry, ktorý sa zaoberá všetkými súčasťami záhrady (priestor stavby), vytvára na danom území ideálny obraz prírody podmienený architektonickým názorom doby a spoločenskou funkciou.

## Externé odkazy
* 

Kategória:Krajinná architektúra
Arcidiecéza

**Arcidiecéza** alebo **arcibiskupstvo** () je cirkevná oblasť (diecéza) spravovaná arcibiskupom.

Často sa nesprávne stotožňuje s cirkevnou provinciou. Cirkevná provincia je viacero (arci)diecéz podriadených arcibiskupovi nadriadenej arcidiecézy. Hlava provincie má titul metropolita. Avšak aj podriadená diecéza môže mať titul arcidiecézy (napr. Trnavská arcidiecéza je podriadená Bratislavskej arcidiecéze). 

Katolícke kánonické právo neposkytuje definíciu arcidiecézy, možno ju však odvodiť z definície diecézy v kán. 369 CIC (1983):

*[Arcid]iecéza je podiel [[Boží ľud|Božieho ľudu]], ktorý je zverený [arci]biskupovi, aby ho za spolupráce presbytéria pastoračne viedol tak, aby priľnúc k svojmu pastierovi, ktorý ho [[Evanjelium (spisy)|Evanjeliom]] a [[Eucharistia|Eucharistiou]] zhromažďuje v [[Duch Svätý|Duchu Svätom]], utváral partikulárnu cirkev, v ktorej je skutočne prítomná a účinkuje jedna svätá katolícka a apoštolská Kristova Cirkev.*

Na Slovensku sa nachádzajú Bratislavská arcidiecéza, Trnavská arcidiecéza a Košická arcidiecéza (Rímskokatolícka cirkev).

Vo východných katolíckych cirkvách je náprotivkom arcidiecézy archieparchia. Na Slovensku sa nachádza Prešovská archieparchia (Gréckokatolícka cirkev).

## Referencie


Kategória:Územné členenie cirkvi
Argolis (historické územie)

**Argolis** (starogr. *Αργολίς-Argolis*; novogr. *Αργολίδα-Argolida*; názov je podľa mesta „Argos“) je historické územie Grécka na severovýchode Peloponézu. Rozsah územia možno (už v staroveku) definovať rôzne:
*a) v najužšom zmysle: len rovnomenný polostrov od Mykén (bez nich) na východ
*b) v širšom zmysle: aj krajinu nazývanú (podľa hlavného mesta) Argos, teda pobrežné územie medzi Mykénami (vrátane) a Lakóniou
*c) v najširšom zmysle: aj susedné krajiny Fileus, Sikyónia a Korintia

Najčastejší je dnes význam b, aj preto, že sa do značnej miery kryje s územím dnešného okresu Argolida (dnešný okres je ale o niečo menší než rozsah b).

Nachádzajú sa tu napr. staroveké mestá Argos, Nauplion, , Hermioné, Mykény, Tiryns, Tolo, Merbaka a Epidauros. 

## Dejiny

Spočiatku Argolidu obývali predgrécki Pelasgovia, neskôr sa tu usadili grécky Achájci, tvorcovia mykénskej kultúry. Práve Argolis patrila medzi najvýznamnejšie mykénske centrá, stáli tu významné mykénske strediská Mykény, Tiryns, Argos, Tolon a Merbaka. Okolo roku 1200 pred Kr., teda po páde mykénskej kultúry, Argolis osídlili grécki Dóri. Počas klasického staroveku boli najvýznamnejšie mestá Nauplion, Argos, Hermioné a Epidauros, kde sa dodnes zachovalo slávne divadlo. Argolis bol významným štátom, rivalom Sparty. V 2. stor. pred Kr. kraj ovládli Rimania. Nastáva rozmach kresťanstva. Od roku 395 po Kr. Argolis patrí Byzantskej (Východorímskej) ríši. Slovanská invázia na Peloponéz sa Argolidy nedotkla, tá patrila kontinuálne Byzancii. Od 13. stor. patrí európskym mocnostiam. V tomto období sa tu usadili Albánci (Arvaniti), ktorí odvtedy tvoria približne polovicu miestneho obyvateľstva. V 15. stor. územie dobyli Turci. V 19. stor., počas Gréckej vojny za nezávislosť, sa Argolis stala dejiskom bojov, kedy Turci dobyli grécku pevnosť Larissa, no neskôr boli porazení v neďalekej Korintii. Po oslobodení patrila Argolis do spoločného okresu (nomos)  spoločne s Korintiou, neskôr bol vytvorený samostatný nomos - pozri Argolida (okres). Po Grécko-tureckej výmene obyvateľov v roku 1923 Maloázijskí Gréci z mesta Kios založili na juhu územia mesto Nea Kios (Nový Kios).

## Obyvateľstvo
Obyvateľstvo Argolidy sa už tradične rozdeľuje na gréckohovoriace a Arvanitov. Gréci obývajú Argos, Nafplio, Tolo, Ligurio a rovnomenné kraje, západnú Argolidu s mestom Achladokambos a kraj Epidauria. Ostatné územia obývajú Arvaniti, ako aj východnú Argolidu s mestom Ermioni. Arvaniti si udržujú svoj jazyk dodnes.

Kategória:Historické územia v Grécku
Argument

**Argument** môže byť:
*dôvod resp. zdôvodnenie určitého tvrdenia 
*v (tradičnej) logike: a) premisa argumetácie, b) dôkaz, c) úsudok, d) postupnosť výrokov s odlíšením premís od záveru, e) argumentácia, pozri argument (logika)
*v jazykovede a formálnej logike: výraz bližšie určujúci iný výraz, pozri argument (lingvistika)
*v matematike: nezávisle premenná matematickej funkcie, pozri argument (matematika)
*v informatike: parameter (slovo, symbol) príkazu v programe, pozri argument (informatika)
Argument funktoru

**Argument funktoru** je vhodný výraz, ktorý sa dosadzuje na prázdne  miesto  funktoru, čím vznikne úplný zložený výraz.

## Externé odkazy
* 

Kategória:Logika
Argument (lingvistika)

**Argument** v lingvistike a modernej logike je výraz, ktorý bližšie určuje iný výraz. Príklad: Slová Peter a drevo sú argumentmi slova píliť vo vete: Peter píli drevo.

Kategória:Jazyk
Argument (logika)

**Argument** (z lat. *argumentum* = 1. objasňovací alebo znázorňovací prostriedok; 2. dôkaz, dôvod) je pojem, ktorý sa v (tradičnej) logike používa v závislosti od autora v rôznych významoch, najmä v týchto:
*a) "súd (alebo systém súdov) uvádzaný na potvrdenie pravdivosti nejakého iného súdu (alebo systému súdov)", resp. "výrok, ktorý sa uvádza na podporu zdôvodňovaného tvrdenia"; argument v tomto význame sa alternatívne označuje niektorým z nasledujúcich označení: premisa (dôkazu, úsudku či argumentu), východisková premisa (dôkazu, úsudku či argumentu), predpoklad (dôkazu, úsudku či argumentu), východiskový predpoklad (dôkazu, úsudku či argumentu), základ dôkazu (či úsudku či argumentu), dôvody tézy argumentu, zdôvodňujúce tvrdenia (alebo súdy) argumentácie
*b) dôkaz (ako celok)
*c) úsudok
*d) "postupnosť výrokov (alebo ich foriem), v ktorej sú odlíšené výroky, o ktoré sa argument opiera (resp. z ktorých argument vychádza), od výroku, ktorý sa argumentom zdôvodňuje", resp. množina výrokov, v ktorej jeden výrok nazývaný záver logicky vyplýva z ostatných výrokov (nazývaných premisy)
*e) činnosť, ktorú vykonávame, keď argument (najmä podľa definície d) zostrojujeme
Iný význam má slovo argument vo formálnej logike - pozri argument (lingvistika).

## Argument podľa definície d)
Jednoduchým príkladom argumentu je nasledovná postupnosť výrokov:
* Každá obilnina je jednoklíčnolistová rastlina. (premisa 1)
* Raž je obilnina. (premisa 2)
* Raž je jednoklíčnolistová rastlina. (záver)

Argument môže obsahovať žiadnu až nekonečne veľa premís.

### Deduktívny a induktívny argument
Deduktívny argument je taký argument, v ktorom nie je možné, aby premisy boli pravdivé a záver z nich vyplývajúci by bol nepravdivý. Inými slovami povedané, v deduktívnom argumente je pravdivostná hodnota záveru rovnaká ako pravdivostné hodnoty premís.

Induktívny argument poskytuje záver, ktorého pravdivostná hodnota je len pravdepodobná (napríklad, všetky labute doteraz pozorované boli biele, to znamená, že všetky labute sú biele). 

## Zdroje


Kategória:Logika
Areál

**Areál** (lat.) je 
*v geografii: zemepisná oblasť
*v  biológii: oblasť, v ktorej je rozšírený nejaký živočíšny alebo rastlinný druh  
*v architektúre: časť územia v územnom plánovaní, na ktorom sa sústreďuje určitý druh výstavby alebo zariadenia.

## Externé odkazy
*
Areflexia

**Areflexia** (lat.) je chýbanie, vymiznutie reflexov - príznak nervovej poruchy alebo choroby.

## Externé odkazy
* 

Kategória:Neurologické choroby
Argument (matematika)

**Argument** je nezávisle premenná veličina nejakej funkcie.

## Externé odkazy
* 

Kategória:Matematika
Argumenta ponderantur, non numerantur

**Argumenta ponderantur, non numerantur** je latinská veta, ktorá znamená Sila dôkazov spočíva v ich presvedčivosti, a nie počte.

## Externé odkazy
* 

Kategória:Latinské výrazy
Kategória:Dôkazy
Argumentum ad hominem

**Argumentum ad hominem** (lat.) je argument, ktorým sa diskutujúci snaží vyvrátiť oponentovo tvrdenie poukazovaním na oponentove skutočné či domnelé nedostatky. Snaží sa previesť dialóg od diskusie o probléme samotnom k diskusii o mravnej alebo inej oponentovej integrite.

## Externé odkazy
* 

Kategória:Dôkazy
Kategória:Logické klamy
Kategória:Latinské výrazy
Argumentum ad rem

**Argumentum ad rem** (lat.) je argument založený na pravych okolnostiach veci, na skutočnosti.

## Externé odkazy
* 

Kategória:Dôkazy
Argumentum baculinum

**Argumentum baculinum** (lat. doslova palicový argument) je hmatateľný dôkaz.

## Externé odkazy
* 

Kategória:Dôkazy
Argumentum ex silentio

**Argumentum ex silentio** (lat. doslova „argument z ticha“, tzn. argument z absencie zmienky) je dôkaz postavený na zamlčaní nejakej skutočnosti.

## Externé odkazy
* 

Kategória:Dôkazy
Ária

**Ária** (z tal. *vzduch*) je skladba pre sólový spev s inštrumentálnym sprievodom, prevažne orchestrálnym. Najbežnejšia je v opere, ale môže byť aj súčasťou oratória, alebo kantáty. Existujú aj koncertné árie, ktoré nikdy neboli súčasťou nejakého väčšieho diela (napr. Beethovenova ária *Ah Perfido*, alebo viaceré Mozartove koncertné árie).

Krátka ária sa nazýva ***arietta***.

Prvé známe árie poznáme zo 14. storočia. Postupne sa zdokonalovali. V 17. storočí bola pre ne typická forma ternaria, skladajúca sa z troch častí, v ktorej posledná časť bola opakovaním začiatku árie (podľa schémy A-B-A). Tieto ária sa nazývajú aj "da capo árie". Árie v operách boli od seba väčšinou oddelené "recitatívmi" alebo nejakým hudobným motívom (bez spevu). Árie pritom mohli charakterizovať nejakú postavu (obvykle vstupné árie), ale hlavne vyjadrovali pocity postáv (láska, nenávisť, strach, túžba a podobne), kým recitatívy obvykle posúvali dejovú líniu dopredu (typické napr. pre Mozartove opery). V niektorých operách môže byť recitatív potlačený a árie môžu nadväzovať jedna na druhú (napr. Verdiho opera Nabucco), alebo dokonca plynule do seba prechádzať (keď je vôbec tažké od seba odlíšiť jednotlivé árie), napr. Wagnerove opery.

## Príklady árií
Bizet: Carmen - pieseň Toreádora
Spustenie nahrávky

Verdi: *Rigoletto* - "La Donna E Mobile"
Spustenie nahrávky

## Externé odkazy
* 

Kategória:Árie
Kategória:Spev
Arhat

**Arhat (Arahant)** (-skt. kmeň; sanskritský nominatív: **arhan**, pálijský kmeň: **arahá**, pálijský nominatív: **arahant**; význam: *ctihodný*) je náboženský titul.

V théravádovom budhizme. Označuje človeka, ktorý si zaslúži uctievanie. Ide predovšetkým o svätca, ktorý dosiahol na zemi poznanie a je zbavený podrobenosti reinkarnačnému zákonu. Žije nirvánu v tomto živote, nie je teda pre neho iba posmrtným stavom.

Arahant je tým, ktorý prekonal 10 pút, ktorými sú:
# Viera v ja (Pálí: *sakkāya-diṭṭhi)*
# Pochybnosti a neistota najmä o učení, ale aj učiteľovi, ceste ako takej alebo vlastnej schopnosti realizovať ušľachtilú osem-člennú cestu. (*vicikicchā)*
# Pripútanosť k zvykom a rituálom - v súčasnej dobe sa dá skôr hovoriť o pripútanosti k uznávaným sociálnym koncepciám. (*sīlabbata-parāmāsa)*
# Túžba po potešení zmyslov (*kāmacchando)*
# Zlovôľa (*vyāpādo)*
# Túžba po materiálnej existencii, po materiálnom znovuzrodení (*rūparāgo)*
# Túžba po nemateriálnej existencii, túžba po znovuzrodení v nemateriálnych svetoch (*arūparāgo)*
# Pýcha (*māna)*
# Nepokoj (*uddhacca)*
# Nevedomosť (*avijjā*)

V mahajánovom budhizme a budhizme diamantovej cesty je arhat vnímaný ako niekto, kto zrealizoval malú nirvánu, oslobodenie, dosiaľ sa však nezbavil stuhnutých predstáv a rušivých pocitov a nedosiahol osvietenie.

## Externé odkazy
* 
* http://www.diamondway-teachings.org/export/en/resources/glossary-a.html 

Kategória:Budhizmus
Arianizmus

**Arianizmus** alebo **ariánstvo** je  christologické učenie alexandrijského biskupa Areia, ktorý nepriznáva Kristovi rovnocennosť s Bohom. Roku 325 bolo odsúdené na prvom nicejskom koncile. Veľký podiel na tom mal sv. Mikuláš z Myry.

Arius vystúpil v teologických diskusiách s názorom, že pred stvorením sveta stvoril  Boh-otec Krista ako prostredníka medzi sebou a tvorstvom a že teda obaja nie sú rovnakej podstaty. Táto otázka mala základ v exegéze: „Hoci prenos dokumentov arianizmu je ešte viac spletitý ako pri ostatnej heretickej literatúre, zdá sa byť jasné, že ariánska kontroverzia vyrástla okolo exegézy Prís 8, 22-23 (LXX).“

## Zdroje

## Ďalšia literatúra
* 
* 


Kategória:Herézy
Kategória:Náboženstvo v Byzantskej ríši
Kategória:Kristológia
Árijci

**Árijci** [jednotné číslo **Árijec**] (iné názvy: **Árjovia** [j. č. **Árja**], **Árijovia** [j. č. **Árij**], **Áriovia**, **Ariovia**; staršie: *Arijci* [j. č. *Arijec*], *Árovia* [j. č. *Ár*]; nesprávne: *Aríjčania* [j. č. *Aríjčan*], *Arijčania* [j. č. *Arijčan*];  sanskr. *árja*, avest. *airja*, staroper. *arija*) môžu byť:
* etniká hovoriace indoeurópskymi jazykmi, synonymum: Indoeurópania, pozri Indoeurópania
* etniká hovoriace indoiránskymi jazykmi, synonymum: Indoiránci, pozri Indoiránci
* etniká hovoriace indoárijskými jazykmi, synonymum: Indoárijci, pozri Indoárijci
* najstarší Indoeurópania, najmä ľudia hovoriaci praindoeurópčinou, synonymum: Praindoeurópania, pozri praindoeurópčina
* najstarší Indoiránci (z pôvodne obývaného územia niekde v širokom okolí Kaspického mora sa v priebehu 2. tisícročia pred Kr. postupne rozišli smerom na juh, a to na Blízky Východ, do Indie a nakoniec aj do Iránu), pozri pod Indoiránci
* najstarší Indoárijci, teda tí najstarší Indoiránci, ktorí zhruba v 2. tisícročí imigrovali do Indie (kde si podmanili pôvodné obyvateľstvo, t. j. Drávidov), a neskôr zároveň súhrnný názov troch horných staroindických kást, ktoré im viac-menej prináležali, pozri Indoárijci a Dejiny Indie
* (len tvar **árijci**, jedn. č. **árijec**) príslušníci nordickej rasy a/alebo bieli ľudia nesemitského (nežidovského) pôvodu (t. j. vlastne Indoeurópania), pozri árijská rasa

## Referencie

## Zdroje
* 
* Árijec. Slovník slovenského jazyka (Peciar)
* árijec. Slovník súčasného slovenského jazyka
* 
* HROBOŇ, J. M. Pohľad na priebeh dejín kultúrnych zo stanoviska ethnologie. Slovenské pohľady. č. 2 1887, S. 38
* Ariové. Masarykův slovník naučný I. 1925. S. 251-252
* Arier. Pierer's Universal-Lexikon, Band 1. Altenburg 1857, S. 706
* 
* 
* Aryan. The Oxford English Dictionary Second Edition on CD-ROM Version 4.0. ISBN 978-0-19-956383-8.
* Aryan. American Heritage Dictionary a Random House Kernerman Webster's College Dictionary citované in: 

Kategória:Dejiny Indie
Kategória:Etniká, národy a národnosti
Renesančný aristotelizmus

**Renesančný aristotelizmus** je návrat renesančných filozofov k  aristotelizmu,  ktorého príčinou bolo presvedčenie, že scholastická interpretácia sfalšovala Aristotela, a aby ho bolo možné poznať, treba znovu siahnuť po origináli. Prívrženci renesančného aristotelizmu nemohli súhlasiť s prvenstvom  platonizmu, a preto vtedajší aristotelizmus bol v určitom zmysle reakciou na platonizmus.

Medzi renesančnými aristotelovcami sa črtajú dva odlišné smery: jeden sa hlásil k Aristotelovi v Averroovej  interpretácii (z nich vznikla nová, renesančná averroistická skupina), druhý – naturalistický – prijímal aristotelizmus vo verzii Alexandra z Afrodizie a vytvoril osobitnú skupinu renesančných alexandristov.

## Pozri aj
*Renesančná filozofia
*Renesanční Alexandristi
*Renesančný averroizmus

## Externé odkazy
* 

Kategória:Filozofické smery
Kategória:Renesančná filozofia
Kategória:Renesanční filozofi
Rodová aristokracia

**Rodová aristokracia** alebo **rodová šľachta** je  šľachta daná pôvodom.

## Externé odkazy
* 

Kategória:História
Arkus

**Arkus** môže byť:
* oblúk
* v matematike: veľkosť uhla vyjadrená v oblúkovej miere, skratka arc, pozri arkus (uhol)
Salvino Degli Armati

**Salvino Degli Armati** (* 13. storočie, Florencia - † 1312, tamže) bol taliansky optik.

Je uvádzaný  ako vynálezca (r. 1299, iné zdroje uvádzajú rok 1284) okuliarov. Hoci sú o pravdivosti tohoto tvrdenia isté pochybnosti, vo svojej histórii Florencie z roku 1684 Leopoldo del Migliore píše, že Amatiho náhrobná tabuľa v kostole Santa Maria Maggiore nesie nápis: *„Tu leží Salvino Degli Amati, syn Armata z Florencie, vynálezca okuliarov. Nech mu Boh odpustí jeho hriechy. A.D. 1317“*. Jeho hrobka už dnes neexistuje a preto sa toto tvrdenie nedá overiť.

## Referencie


Kategória:Narodenia v 13. storočí
Kategória:Úmrtia v 1317
Kategória:Talianski vynálezcovia
Kategória:Talianski optici
Arktické ostrovy

thumb|Mapa ostrovov

**Arktické ostrovy** (v minulosti *Franklinove ostrovy*) je rozsiahla skupina čiastočne zaľadnených ostrovov v Severnom ľadovom oceáne v severnej časti Kanady.

Nachádzajúce sa na severnom vrchole Severnej Ameriky a majú rozlohu približne . Táto skupina 36 563 ostrovov v Severnom ľadovom oceáne zaberá veľkú časť teritórií severnej Kanady - väčšinu teritória Nunavut, Severozápadných teritórií a Yukonu. Súostrovie prejavuje niektoré efekty klimatickej zmeny, s niektorými počítačovými odhadmi určujúcimi to, že topenie tam prispeje k zdvihnutiu morskej hladiny o 3,5 cm do roku 2100.

__TOC__

## História
Britské nároky na ostrovy boli založené na prieskumoch Martina Frobishera v 70. rokoch 16. storočia. Kanada mala pôvodne nadvládu len nad časťami ostrova, ktoré odtekali do Foxe Basin, Hudsonovho zálivu a Hudsonovho prielivu. Kanadská nadvláda bola ustanovená do roku 1880, keď ich Británia prepísala Kanade. The District of Franklin - založený v roku 1895 - zahŕňal skoro všetky ostrovy, ale bol rozpustený po stvorení teritória Nunavut v roku 1999. Kanada nárokuje všetky vodné cesty Severozápadného priechodu ako časť kanadských vnútroštátnych vôd, ale USA a väčšina námorných krajín ich považuje za medzinárodné. Nezhoda okolo stavu priechodov vyvolala obavy Kanady o presadzovaní právnych predpisov v oblasti životného prostredia, národnej bezpečnosti a celkovej nadvláde. Na východe od Ellesmerovho ostrova leží  ostrov Hans, ktorého vlastníctvo je momentálne sporné medzi Kanadou a Dánskom.

## Geografia
Ostrovy sa rozprestierajú asi 2 400 km pozdĺžne a 1 900 km z pevniny ku Cape Columbia, najsevernejšiemu bodu na Ellesmere ostrove. Na západe sú ohraničené Beaufortovým morom; na severozápade Severným ľadovým oceánom; na východe Grónskom, Baffinovým zálivom a Davisovým prielivom; na juhu Hudsonovým zálivom a Kanadskou pevninou. Jednotlivé ostrovy sú od seba oddelené a od pevniny skupinou vodných ciest spolu známych ako Severozápadný priechod. Dva veľké polostrovy, polostrov Boothia a polostrov Melville sa rozprestierajú na sever od pevniny.

Súostrovie sa skladá z 36 563 ostrovov, z ktorých 94 je klasifikovaných ako hlavné ostrovy, sú väčšie ako  a dokopy zaberajú plochu . Ostrovy súostrovia s plochou väčšou ako  v zostupnom poradí sú:

SZT = Severozápadné teritóriá, NU = Nunavut

Po Grónsku sú ostrovy najväčšia svetová arktická plocha pevniny. Ich podnebie je polárne a terén pozostáva z tundry, výnimkou sú vysokohorské oblasti. Väčšina ostrovov je neobývaná. Ľudské osídlenie je extrémne riedke a rozptýlené.

## Externé odkazy
* 
*

Kategória:Súostrovia Severného ľadového oceánu
Kategória:Súostrovia Kanady
Kategória:Geografia Nunavutu
Kategória:Geografia Severozápadných teritórií
Kategória:Geografia Yukonu
Aristokracia

**Aristokracia** (z gr. αριστοκρατία – „vláda najlepších“) môže byť: 
*šľachta, najmä veľkí vlastníci pôdy a najmä rodová šľachta; v novovekom Francúzsku druhý stav
*(len) vysoká šľachta
*forma vlády, pri ktorej je štátna moc v rukách privilegovanej menšiny, a to najmä šľachty, meštianstva (mestská aristokracia) alebo kňazov (kňazská aristokracia), pozri aristokracia (forma vlády)
*vláda/spoločenská vrstva mocných (šľachty) a bohatých
*v Aristotelovej náuke o ústavných typoch: vláda najlepších podľa cnosti, opak oligarchie (v Aristotelovom zmysle), pozri aristokracia (Aristoteles)

## Iné projekty
Ars (latinské slovo)

**Ars** je latinské slovo, ktoré znamená umenie, technika - cvičením nadobudnutá schopnosť, veda.

## Externé odkazy
* 

Kategória:Latinské výrazy
Ars antiqua

**Ars antiqua** (lat.) je  staré  umenie. Obdobie vo vývoji francúzskej hudby asi  1250-1320 charakterizované  rozvojom  viachlasu (moteto a conducty),   kodifikáciou menzurálnej notácie.

Najznámejší organisti tej doby boli Leoninus a Perotinus – komponovali organá. Pôsobili tu viacerí teoretici, najdôležitejší z nich bol Franko Kolinský.

Pre ďalší vývoj hudby mala význam rytierska hudba. Po obsahovej stránke prinášala nový hud. materiál, prvky ľud. rytmu a melodiky, namiesto latinčiny materinský jazyk a namiesto stredovek. módov už aj iónsky (dnešný dur) a aiolský (dnešný mol) módus (avšak ešte veľmi opatrne). V hudobných formách trubadúri po prvýkrát vytvorili umelú sólovú pieseň.

Obdobie Ars antiqua sa zvykne nazývať aj obdobím menzurálnej hudby (resp. notácie, od slova menzúra - meranie – merateľná hudba). Existovali dve základné dĺžky: longa – na meranie dlhých hodnôt a brevis – na meranie krátkych hodnôt. Zápis bol bez taktovej čiary. Notačné systémy delíme na diastematické, teda také, ktoré používajú linajky a adiastematické, teda také, ktoré sa zaobídu bez nich. Linajka určuje presnú výšku a polohu noty. Objavil ju na prelome 10. a 11. storočia Guido z Arezza. Pôvodne používal štyri linajky rôznych farieb na lepšiu orientáciu, neskôr k nim pridal štvorčeky, ktorým sa hovorí kvadratická notácia. V tomto období sa používalo viac druhov kľúčov ako v súčasnosti a to najnižšie - F – kľúče (barytónový, basový a subbasový), ďalej C- kľúče (sopránový, mezosopránový, altový, tenorový a barytónový) a G – kľúče - diskantové - najnižšie (husľový a francúzsky).

Vývoj menzurálnej notácie prebiehal v 3 hl. fázach od r. 1250 – 1600:

1. Predfrankovská notácia (1240 – 60) – podstatou bolo základné striedanie brevis a longa (dlhých a krátkych hodnôt),

2. Frankovská notácia – všetky noty boli kolorované – čierne,

3. Biela notácia (od r. 1450).

## Externé odkazy
* 

Kategória:Hudba
Ars combinatoria

**Ars combinatoria** (lat.) alebo **ars magna** alebo **Lullovo umenie** je umenie skladať, kombinovať, vynachádzať. Je to postup, ktorý formuloval R. Lullus a pomocou ktorého - podľa Lulla - možno rôznou kombináciou pojmov získať nové poznatky.

## Externé odkazy
* 

Kategória:Veda
Ars nova

**Ars nova** (lat.) je obdobie  vývoja  francúzskej a talianskej hudby  v období 1315-1320 až 1400 (po ars antiqua) podľa rovnomenného názvu traktátu P. de Vitryho.  

Zákonitosti ars nova spísal hudobný teoretik Philippe de Vitry. Nastáva ďalší posun smerom k svetskému viac hlasu. Vznikajú nové viac hlasné techniky, polyfónna faktúra. Naďalej pokračuje vývoj menzurálnej notácie. Definitívne sa ustálila notová osnova a kľúče.

Teoretik Johannes de Grocheo už zaznamenal 3 samostatné hudobné oblasti:
* Ľudovú - tance alebo jednohlasné piesne
* Umelú – t. j profesionálnu (ďalej sa vyvíjajú formy organa, moteta a iné formy)
* Liturgickú (cirkevnú) – stále si zachováva jednohlas
Nastáva zrovnoprávnenie taktov: dvojdobého (tzv. imperfektný) a trojdobého (tzv. perfektný) takt. Predtým sa totiž za dokonalý považoval trojdobý takt, pričom sa vychádzalo z troch božských osôb – Otec, Syn a Duch Svätý. Postupne ustupujú kvintové a kvartové paralelizmy a akceptujú sa tercie a sexty. Skladateľ vychádza z anonymity a stáva sa individualitou.

## Najtypickejšie formy
* Stredoveký madrigal - pôvodne pastierska pieseň
* Ballata – pôvodne tanečná pieseň
* Caccia – lovecká pieseň
* Vilanella – dedinská pieseň

## Najznámejší predstavitelia
* Guillaume de Machaut  (* 1300 – † 1377), francúzsky skladateľ, organista, spevák a básnik.  Písal náboženskú i svetskú hudbu. Jeho najznámejšia kompozícia sa nazýva Masse de Notre Dame.
* Francesco Landini, výrobca nástrojov 
* Jacopo da Bologna, taliansky skladateľ
* Giovanni da Cascia

## Externé odkazy
* 

Kategória:Hudba
Umelecký artefakt

**Umelecký artefakt ** je hmotná, faktická podoba umeleckého výtvoru
* hudobným artefaktom je napr. znejúce hudobné dielo a opus sa  voči nemu javí ako artefakt potenciálny. Existuje teda rad nie celkom identických artefaktov (podľa jednotlivých naštudovaní a ich predvedení, vrátane predvedení reprodukovaných; obdobná situácia je vdivadle a v scénických umeniach.

## Externé odkazy

* 

Kategória:Umenie
Arnobius

thumb|Arnobius
**Arnobius** (* 3. – † 4. stor.) je autor traktátu *Adversus nationes (Adversus gentes)*, predstaviteľ apologetiky. 

## Externé odkazy
* 

Kategória:Spisovatelia starovekého Ríma
Arnulf (Východofranská ríša)

220px|náhľad|Arnulf Korutánsky na romantickom portréte
**Arnulf Korutánsky** (* 850 – † 8. december 899, Rezno, Bavorské vojvodstvo, Východofranská ríša) bol vládca Bavorska, neskôr Východofranskej ríše a neskôr cisár. Viedol časté vojny proti Veľkej Morave.

## Život v dátumoch
* 876. 887: vojvoda Korutánska a „Panónie“ [„od Koceľovej smrti” (876) „spravoval Panóniu“ (teda Blatenské kniežatstvo); roku 884 stratil celú túto Panóniu v prospech Veľkej Moravy]
* 887 – 899: východofranský kráľ
* 888 – 899: vojvoda Bavorska
* 894 – 895/899?: kráľ Talianskeho kráľovstva
* 896 – 899: cisár

## Arnulf a Veľká Morava
Bol nemanželským synom východofranského kráľa Karolmana, od ktorého dostal v roku 876 Korutánsku marku a v tom istom roku po smrti Koceľa aj Panóniu (teda Blatenské kniežatstvo). 

Zo začiatku udržiaval dobré vzťahy s veľkomoravským kráľom Svätoplukom.

Východnú marku vtedy spravoval markgróf Aribo, spojenec Svätopluka. V roku 882 sa Východnej marky zmocnili Wilhelmovci (synovia Wilhelma a Engelšalka), ktorí odtiaľ vyhnali Ariba. Svätopluk ich odtiaľ v tom istom roku vyhnal a spustošil im majetky. Wilhelmovci v roku 883 utiekli k Arnulfovi a stali sa jeho vazalmi. Zároveň v roku 882 do juhovýchodnej oblasti Veľkej Moravy vpadli Bulhari a Svätopluk dostal informácie, že sa tak stalo so súhlasom Arnulfa, a že Arnulfovi ľudia "stroja úklady o" Svätoplukov život. Keď Arnulf na Svätoplukovu výzvu odmietol podporovať Wilhelmovcov a odprisahať, že nepodporuje Bulharov a úklady o Svätoplukov život, Svätopluk ešte v roku 883 spustošil a obsadil Arnulfovu Panóniu a zostal tam celý rok. Výpravu zopakoval v roku 884, čím bolo územie od Viedenského lesa na západe po Drávu na juhu pripojené k Veľkej Morave. V roku 884 sa Svätopluk stretol s cisárom Karolom III. Tučným a dohodli sa, že hranicou ich ríš bude Viedenský les. Na to v roku 885 uzavrel so Svätoplukom mier aj Arnulf. 

V roku 887 Arnulf povstal proti svojmu strýkovi východofranskému kráľovi Karolovi III. Tučnému a v tom istom roku sa sám dal v Tribure zvoliť za východofranského kráľa. Výprava kráľa Arnulfa proti polabským Slovanom, ktorú podnikol v roku 889, bola neúspešná, preto sa usiloval zlepšiť vzťahy s kráľom Svätoplukom. No po víťazstve nad Normanmi v bitke pri Löwene v roku 891 začal získavať spojencov pre vojenskú výpravu proti Veľkej Morave. V lete v roku 892 za podpory maďarských jazdeckých družín vtrhol na veľkomoravské územie. Franské vojsko sa však muselo stiahnuť, pretože vo Východnej marke vypukli nepokoje. V nasledujúcom roku znovu zaútočil proti Svätoplukovi, ale utrpel porážku a sotva si zachránil život.

V roku 894 zomrel kráľ Svätopluk. Jeho syn Mojmír II. uzavrel s Arnulfom mier, pričom mu postúpil Panóniu, územie terajšieho Maďarska. V roku 895 uznali zvrchovanosť kráľa Arnulfa aj české kniežatá. O rok neskôr bol Arnulf korunovaný za rímskeho cisára. Neskôr podnikol ďalšie výpravy proti oslabenej Veľkej Morave, no Mojmír II. sa ubránil. Arnulf zomrel v Regensburgu, kde je aj pochovaný.

Kategória:Narodenia v 850
Kategória:Úmrtia v 899
Kategória:Vládcovia Bavorska
Kategória:Vládcovia Rakúska
Kategória:Vládcovia Východofranskej ríše
Artikulácia

**Artikulácia** (v mnohých významoch aj **článkovanie**) môže byť:
*všeobecne:
** členenie a spájanie častí alebo článkov
** zreteľné vyjadrovanie myšlienok
*v jazykovede: pohyby rečových ústrojov pri reči, čiže členenie vzduchového a hlasového prúdu zmenami pozícií a postavení pohyblivých rečových ústrojov v nadhrtanových priestoroch, pozri artikulácia (fonológia)
*v hudbe: členenie a spájanie za sebou idúcich tónov hudobnej skladby, pozri artikulácia (hudba)
*v lekárstve:
**spojenie kostí (chrupaviek) spojivovým tkanivom
**spojenie či pripojenie kĺbom
**zriedkavo: kĺb
**v stomatológii: zhryz, dynamická oklúzia
*v sociológii: proces, ktorým si jednotlivé sociálne triedy osvojujú kultúrne formy a praxe, pozri artikulácia (sociológia)
*v didaktike: časové členenie vyučovacej hodiny alebo procesu učenia, pozri artikulácia (didaktika)
*v teórii grafov: vrchol neorientovaného grafu, z ktorého vychádzajú dve rôzne hrany, ktoré súčasne nepatria žiadnej kružnici grafu, pozri komponent grafu#artikulácia
Artistika

náhľad|Artistka
**Artistika** je cirkusové, kabaretné alebo varietné umenie, ktoré spočíva v dokonalom pohybovom zvládnutí vrcholne náročných fyzických výkonov, pričom sem spadá napr. akrobacia, ekvilibristika, kúzelníctvo a žonglérstvo. Osoba, ktorá sa artistike venuje sa nazýva **artista**, resp. **artistka**.

## Referencie

## Externé odkazy

* 
* 

Kategória:Umenie
Kategória:Povolania
Kategória:Cirkus
Asampradžňáta samádhi

**Asampradžňáta [[samádhi]]** (sanskrit) je neohraničené poznanie,
vrcholná kontemplácia.

## Externé odkazy
* 

Kategória:Sanskritské výrazy
Relaxačná ásana

**Relaxačná ásana** je druh ásany, ktorá umožňuje úplnú telesnú a duševnú relaxáciu.

## Externé odkazy
* 

Kategória:Pozície tela v joge
Aseita

**Aseita** (z  < *a se* – zo seba + *-itas*) je filozofický pojem označujúci existenciu samu o sebe, jav alebo vec nezávislú na inom jave alebo veci. V scholastike vyjadruje Božiu absolútnosť, ničím nepodmienenú spočívajúcu samu v sebe. Pojem sa používal aj v iných filozofických smeroch, napr. Arthur Schopenhauer písal o aseite vôle, Eduard von Hartmann o aseite nevedomia.

## Referencie

Kategória:Filozofické koncepty
Kategória:Filozofia náboženstva
Kategória:Náboženstvo
Askéta

**Askéta** alebo **asketik** je človek žijúci asketickým životom.

## Externé odkazy
* 

Kategória:Životný štýl
Asketizmus (životný štýl)

**Asketizmus** (z gr. askeo - cvičím sa) je princíp správania a spôsob života, pre ktorý je charakteristická zdržanlivosť v uspokojovaní potrieb, zriekanie sa blaha s cieľom dosiahnuť morálny alebo náboženský ideál, resp. priblíženie sa k duchovným skúsenostiam, nastolením rovnováhy medzi egom a superegom. Askéza je účinná v prípade že má ego väčšiu prevahu.

## Externé odkazy
* 

Kategória:Náboženstvo
Kategória:Kresťanstvo
Kategória:Asketizmus
Askéza

**Askéza**  (gr.) môže byť:
* zdržanlivosť, striedmosť; odriekanie; mravná prísnosť
* (mníšsky) život s odriekaním životného pohodlia a životných radostí, pozri askéza (mnísi)
* cvičenie  v  sebaovládaní, najmä v Oriente, pozri askéza (cvičenie)

## Pozri aj
* asketizmus (životný štýl)
Asistent

**Asistent**, resp. **asistentka** môže byť:
* pomocná odborná pracovná sila vykonávajúca svoju činnosť pod dohľadom skúseného odborníka, resp. odborníčky, napr.:
** asistent celebranta
** asistent manažéra
** asistent pedagóga
** asistent režiséra
** osobný asistent
* začínajúca vysokoškolská pedagogická sila, pozri odborný asistent

**Asistent** (iba v mužskom rode) môže byť aj:
* pomocné zariadenie, napr.:
** brzdný asistent
** parkovací asistent

**Asistentka** (iba v ženskom rode) môže byť aj:
* film režisérky Kitty Green z roku 2019, pozri ''Asistentka'' (film)

## Referencie
Asociácia

**Asociácia** (lat. associatio – spojenie) môže byť:
*všeobecne:
**združovanie; spájanie
**združenie; spojenie
**spoločný výskyt predmetov (v prírode)
*v ekonomike a práve:
**voľné spojenie organizácií alebo osôb za istým účelom, združenie, spolok, spoločnosť (societas)
**o podnikoch aj: voľnejšia forma spojenia/spolupráce podnikov (na rozdiel od zlúčenia podnikov), pozri asociácia (podniky)
*v sociológii:
**proces zoskupovania ľudí do sociálnych subjektov a jeho výsledok, pozri asociácia (zoskupovanie)
**organizácia vymedzená súborom pravidiel a noriem, ktoré riadia jej činnosť na dosiahnutie určitého cieľa (napr. kultúrna, profesionálna asociácia)
*v štatistike: závislosť kvalitatívnych štatistických znakov, pozri asociácia (štatistika)
*v astronómii:
**skrátene hviezdna asociácia
**kombinovaná skupina astronomických expozícií s odstráneným kozmickým žiarením, pozri asociácia (expozície)
*v chémii: spojenie niekoľkých opačne nabitých iónov do elektricky neutrálneho celku (asociácia iónov) alebo dvoch i viacerých rovnakých molekúl do väčšieho celku (asociácia molekúl), opak disociácie, pozri asociácia (chémia)
*v botanike a ekológii: súbor rastlinných spoločenstiev s určitým floristickým zložením, rovnakým stanovišťom a rovnakou stavbou (aj ako základná fytocenologická jednotka), synonymum rastlinná asociácia, pozri asociácia (botanika)
*v psychológii a filozofii:  mimovoľné združovanie prvkov psychiky, medzi ktorými bola predchádzajúcim aktom mysle vytvorená  súvislosť, pozri asociácia (psychológia)
*v lekárstve: dočasné spoje v mozgovej kôre ako fyziologický základ zapamätania a vybavovania, pozri asociácia (mozog)
*v literatúre: v básnictve voľné združovanie predstáv do básnického obrazu, pozri asociácia (literatúra)
*v informatike: pozri asociácia (objektovo orientované programovanie)

## Pozri aj
*asociácia minerálov (spoločný výskyt minerálov v horninách podmienený chemickým zložením a termodynamickou situáciou)
*asociácia pôdy (skupiny rozličných druhov a typov pôd geograficky blízko spojených)
*Zoznam slovenských asociácií
Asociácia ideí

**Asociácia ideí** je  psychický fenomén, pri ktorom jedny predstavy samovoľne vyvolávajú, strhávajú so sebou iné. Na tomto fenoméne sa snažil postaviť celú  psychológiu asocianizmus .

## Externé odkazy
* 

Kategória:Psychológia
Asocianizmus

**Asocianizmus**  je náuka najmä anglických filozofov (John Locke, David Hume,  David Hartley, Joseph Priestley, John Stuart Mill), podľa ktorého hlavným činiteľom v našom psychickom   živote je vybavovanie predstáv, ktoré sa spájajú (vznikajú medzi nimi asociácie)  podľa troch tradičných foriem – podobnosti, kontrastu a súvislosti.

## Externé odkazy
* 

Kategória:Psychológia
Aspekt

**Aspekt** môže byť:

* stanovisko, hľadisko uplatňované pri posudzovaní určitej veci, javu a podobne
* poloha, z ktorej sa pozoruje, zachytáva daný jav
* v jazykovede: slovesný vid
* v ekológii a botanike: vzhľad a zloženie nejakého spoločenstva (biocenózy) v určitom  čase, pozri aspekt (botanika)
* v astronómii: význačná poloha nebeského telesa voči Slnku, pozri aspekt (astronómia)
* v astrológii: určitá vzájomná poloha Slnka, mesiaca a planét, pozri aspekt (astrológia)
* v informatike: vlastnosť spojená s veľa časťami programu, ale ktorá nie je nevyhnutne primárnou funkciou programu, pozri aspekt (programovanie) a aspektovo orientované programovanie
* slovenský feministický časopis, pozri Aspekt (časopis)

## Pozri aj
* Záujmové združenie žien Aspekt, slovenská feministická organizácia
Aspektológia

**Aspektológia** je náuka o slovesnom vide. Odborne sa jej venuje **aspektológ**, resp. **aspektologička**.

## Externé odkazy
* 
* 

Kategória:Jazykoveda
Aššurbanipal

[alt=Aššurbanipal, výrez zo scény z reliéfu Aššurbanipalov lov levov.|náhľad|Aššurbanipal, výrez zo scény z [Reliéf (sochárske dielo)|reliéfu *[[Aššurbanipalov lov levov]]*.]]
**Aššurbanipal**, po akkadsky **Aššur-báni-apli**, v Biblii **Asnapar** (* 685 pred Kr. – † 627/626 pred Kr.) bol v rokoch 668 - 627/626 pred Kr. panovník Novoasýrskej ríše. Člen sargonovskej dynastie.

Bol synom Asarhaddona. Bol mimoriadne vzdelaný, podporoval staviteľstvo a umenie. Vo svojom paláci v Ninive vybudoval významnú knižnicu (Aššurbanipalova knižnica) s tisícami tabuliek skopírovaných z babylonských archívov (okrem iných ''Epos o Gilgamešovi''). Táto je dnes hlavným prameňom poznania sumerského a akkadského písomníctva.

Po striedavých dobytiach a stratách Egypta (pri ktorých bol aj vyplienený Memfis a Téby) sa Dolný Egypt okolo roku 655 pred Kr. opäť stal nezávislým. V Babylonii vládol Aššurbanipalov starší brat Šamaš-šum-ukín. Keďže bol nespokojný so svojim postavením voči svojmu bratovi, pridal sa k početným vzburám v Babylonii proti asýrskej nadvláde. Roku 652 pred Kr. na území ovládanom Šamaš-šum-ukínom vypuklo obrovské povstanie podporované aramejskými a chaldejskými kmeňmi, Arabmi, Elamom a sýrskymi mestami, ktoré roku 648 Aššurbanipal dobytím Babylonu potlačil. Na východe Aššurbanipal potom „na oplátku“ v roku 647 pred Kr. naveky zdecimoval starodávnu ríšu Elam (zničenie hlavného mesta Súsy) - čím sa nechtiac otvorila cesta Médom do Mezopotámie - a na juhu podobne poničil tábory kočovných Arabov.

Kategória:Vládcovia Asýrie
Aštangajoga

**Aštangajoga** (sanskrit) je osem stupňov výcviku v joge podľa Pataňdžaliho.

Osemstupňová cesta výcviku pozostáva z týchto stupňov:
* I. stupeň: Psychohygienické poučky o správaní k okolitému svetu (jama).
* II. stupeň: Poučky o zložkách sebavýchovy (nijama).
* III. stupeň: Telesné cvičenie, statické polohy (ásana).
* IV. stupeň: Dychové cvičenia (pránajáma).
* V. stupeň: Odtiahnutie mysle od rušivých vplyvov, ktoré pôsobia na telesné zmysly (pratjahára).
* VI. stupeň: Cvičenie sústredenosti, koncentrácie (dháraná).
* VII. stupeň: Cvičenie prehĺbenej sústredenosti, meditácia (dhjána) - ničím nerušený tok obsahu vedomia.
* VIII. stupeň: Stav číreho vedomia, kontemplácia (samádhi).

Cieľom telesných techník jogy je správne usmernenie energií (prán), aby prechádzali v určitom rytme hlavnými kanálmi (nádí) jemného organizmu, a tým vybudili úžasnú hadiu enegiu kundaliní, zvinutú v bazálnom centre (čakra zvanom muladhara, a nechali ju vystúpiť cez ostatné čakry až do *lotosu s tysícmi okvetnými lístakami* (sahasrára) na vrchole lebky.

## Pozri aj
* antaranga sádhaná
* antarátmá sádhaná

## Externé odkazy
* 

Kategória:Joga
Ašóka

**Ašóka** (-kmeň; nominatív znie **Ašókah**), iné mená: **Ašoka**, **Ašókavardhana**, **Dévánámprija Prijadaršin**, **Dévánampija Pijadasí** (*304 pred Kr. – †232 pred Kr.) bol v rokoch 273 až 232 pred Kr. panovník Maurjovskej ríše z maurovskej dynastie.

Ašóka bol najslávnejší panovník indického staroveku.
Prvé roky jeho vlády sa vyznačovali veľkou krutosťou. Ale zbožný budhistický mních, ktorého nechal mučiť, ho priviedol k viere a Ašóka sa odvtedy zmenil na cnostného panovníka.

V r. 262 pred Kr. zanechal vojen a až do konca svojej vlády sa venoval nevídanej starostlivosti o poddaných. Stal sa horlivým podporovateľom budhizmu. Po celej ríši nechal na skaly a stĺpy vytesať nápisy, obhajujúce zásady dharmy, cnostného konania.
Mnohé z nich sa zachovali dodnes a sú dokladom Ašókovho obrátenia na budhizmus.
Horlivo tiež zakladal stúpy a svätyne.

Ríšu po r. 262 rozširoval už len mierovými prostriedkami.
Maurjovskú ríšu rozšíril na takmer celú dnešnú Indiu (okrem južného cípu polostrova), ako aj Pakistan.
Na severe siahala až po pohorie Hindukúš v Afganistane, a zahrňovala Kašmír a Nepál.

## Iné projekty

## Zdroje

Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Kategória:Vládcovia Maurjovskej ríše
Aspekcia

**Aspekcia** alebo **aspexia** alebo (najmä vo veterinárstve) **adspekcia** môže byť v medicíne: 
*vyšetrenie pohľadom, pozri pohľad (medicína)
*prehliadka
*preskúmanie
Asteja

**Asteja** (sans.) je nekradnutie (poučka z jamy).

## Externé odkazy
* 

Kategória:Indické náboženstvá
Ernst von Aster

Profesor Dr. **Ernst von Aster** (* 18. február 1880, Berlín – † 21. október 1948, Štokholm) bol nemecký filozof, protivník Husserlovej fenomenológie, pozitivista a gnozeologický obnovovateľ nominalizmu v súčasnosti.

Je autorom historicko-filozofických prác.

## Dielo
* *Prinzipien der Erkenntnislehre*, 1913
* *Geschichte der antiken Philosophie*, 1921
* *Geschichte der neueren Erkenntnistheorie*, 1921
* *Geschichte der englischen Philosophie*, 1927
* *Marx und die Gegenwart*, 1929
* *Philosophie der Gegenwart*, 1935
* *Geschichte der Philosophie*, 1990

## Externé odkazy
* 

Kategória:Nemeckí filozofi
Kategória:Osobnosti z Berlína
Astrál (sféra)

**Astrál** (lat.) je sféra viac-menej personifikovaných vyjadrení ľudskej duše. Sú to jednak subjektívne vízie personifikovaných podnetov, dojmov, citov, atď., jednak objektívne sféry osamostatnených existencií, ktoré vznikli z myšlienok, predstáv a žiarenia životnej sily, spôsobeného meditáciou, alebo iným druhom sústreďovania. Mohli vzniknúť nielen zo žiarenia bytostí ľudských, ale aj bytostí iných (vyšších) sfér. Preto tvoria skupiny alebo sféry veľmi rozdielnej povahy, od zlovoľných až k anjelským.

## Externé odkazy
* 

Kategória:Náboženstvo
Georg Anton Friedrich Ast

**Georg Anton Friedrich Ast** (* 29. december 1778, Gotha, Nemecko – † 31. október 1841, Mníchov) bol nemecký filozof, prívrženec F. W. Schellinga. Pôsobil ako profesor v Mníchove.

## Dielo
* *Handbuch der Ästhetik*, 1805
* *Grunriá einer Geschichte der Philosophie*, 1807
* *Grundlinien der Philosophie*, 1807
* *Grunriá der Philologie*, 1808
* *Platons Leben und Schriften*, 1816
* *Lexicon Platonicum*, 1834

## Externé odkazy
* 

Kategória:Narodenia v 1778
Kategória:Úmrtia v 1841
Kategória:Nemeckí filozofi
Asura

**Asura** (-sanskritský slovný kmeň) alebo **Asurah** (-sanskritský nominatív) je démon, zlý duch. V Rgvéde sú asurovia protivníkmi bohov.

V budhizme je Asura démon, ktorý má kladný alebo záporný význam:  môže  ísť o nižších bohov, ktorí žijú na svahu alebo na vrchole duchovného vrchu Méru; v zápornom zmysle sú súčasťou sféry zmyslových žiadostí (pozri: trajlokja).

## Externé odkazy
* 

Kategória:Indické náboženstvá
Kategória:Budhizmus
Asymetria

**Asymetria** (opak pojmu symetria) môže byť:
*všeobecne:
**nesúmernosť
**nerovnomernosť, nedostatok pravidelnosti, nepomer, nesúlad
*v architektúre: nesúmerné členenie a rozloženie prvkov v architektonickej kompozícii, pozri asymetria (architektúra)
*v matematike: asymetrická relácia